கேள்வி: கண்டோர் பற்றி விளக்கவும்.
பதில்: கண்டோர் அகத்திணை மாந்தர்களில் வாயில்களாக வருபவர். தொல்காப்பியம் கற்பியல் 52. தலைவன் தலைவியைக் கொண்டுதலைக்கழிதல் இடத்து வழியில் பார்த்தவர்கள் இந்தக் கண்டோர். சென்றுவந்தவர்கள், எதிர் வந்தவர்கள் எனக் கண்டோர் பலர் ஆதலின் இந்த வாயில்-மாந்தர் பன்மையால் கூறப்பட்டுள்ளனர். *தலைவனும் தலைவியும் செல்லும் வழியும், காலமும், நலமாக உள்ளன எனத் தாயைத் தேற்றுவர். தலைவன் ஊரை நெருங்கிவிட்டனர் என்பர். தலைவன் தலைவியருக்கு நல்லன கூறுவர். தாயின் கவலை பற்றிக் கூறித் தடுப்பதும் உண்டு. – இவை இவர்களின் பங்கு. தொல்காப்பியம் அகத்திணையியல் 43 *நற்றாய் தன் மகளைப் பார்த்தீர்களா என இவர்களிடம் புலம்புவாள். தொல்காப்பியம் அகத்திணையில் 39 *தோழி கண்டோர் சொன்னதாகத் தாயைத் தேற்றுவாள். தொல்காப்பியம் அகத்திணையில் 42 நற்றிணை 2, குறுந்தொகை 7, ஐங்குறுநூறு 188 முதலான பாடல்களைக் கண்டோர் கூற்றுக்கு எடுத்துக்காட்டுகளாக உரையாசிரியர் இளம்பூரணர் குறிப்பிட்டுள்ளார்.